text: 80. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 34345/75 της 6/11 Δεκ. 1975 (ΦΕΚ Β΄  1459) Περί συγκροτήσεως της επιτροπής ιατρικής εξετάσεως των οδηγών. Έχοντες υπ’ όψει: 1.Τας διατάξεις του Ν.Δ. 638/70. 2.Την υπ’ αριθ. ΣΤ/21032/75 κανονιστικήν απόφασιν «περί καταργήσεως της θέσεως των συντονιστών ιατρών». 3.Την μέχρι σήμερον κτηθείσαν πείραν εκ της εφαρμογής του ισχύοντος συστήματος και την ανάγκην βελτιώσεως αυτού και καλυτέρας εξυπηρετήσεως των πολιτών, αποφασίζομεν: 1.Ορίζομεν όπως, η επιτροπή ιατρικής εξετάσεως των οδηγών, συγκροτήται εκ του Δ/ντου Κέντρου Κοινωνικής Πολιτικής (Νομιάτρου) και ενός οφθαλμιάτρου, κατά προτίμησιν δημοσίου υπαλλήλου, οριζομένων υπό του Νομάρχου, δια θητείαν ενός έτους. 2.Το διοικητικόν έργον της Επιτροπής θα ασκήται υπό υπαλλήλου της ημετέρας υπηρεσίας, οριζομένου υπό του Νομάρχου. 3.Το εδάφ. β΄ της παρ. 3, της υπ’ αριθ. ΣΤ/15331/1975 αποφάσεώς μας (ανωτ. αριθ. 78) τροποποιείται και ορίζεται το ποσόν των τεσσάρων χιλιάδων δραχμών (4.000) ως αμοιβή των ιατρών μελών της Επιτροπής. 4.Η υπ’ αριθ. ΣΤ/21032/18.7.1975 απόφασις ημών (ανωτ. αριθ. 79) καταργείται. 